CELEX: 32021D1025
Language: et
Date: 2021-06-21 00:00:00
Title: Nõukogu otsus (ÜVJP) 2021/1025, 21. juuni 2021, millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks

24.6.2021   
               
               
                  ET
               
               
                  Euroopa Liidu Teataja
               
               
                  L 224/22
               
            
         NÕUKOGU OTSUS (ÜVJP) 2021/1025,
         21. juuni 2021,
         millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     11. mail 2017 võttis nõukogu vastu otsuse (ÜVJP) 2017/809, (1) millega kehtestatakse nimetatud otsuse artiklis 1 osutatud projektide rakendamise kestuseks 36 kuud alates otsuse artikli 3 lõikes 3 osutatud rahastamislepingu sõlmimise päevast.
                  
               
                     (2)
                  
                  
                     16. juunil 2020 võttis nõukogu vastu otsuse (ÜVJP) 2020/795, (2) millega muudetakse otsust (ÜVJP) 2017/809, pikendades selle rakendusperioodi 10. augustini 2021.
                  
               
                     (3)
                  
                  
                     26. märtsil 2021 taotles Ühinenud Rahvaste Organisatsiooni (ÜRO) desarmeerimisküsimuste büroo (UNODA), kes vastutab otsuse (ÜVJP) 2017/809 artiklis 1 osutatud projektide tehnilise rakendamise eest, otsuse rakendusperioodi pikendamist täiendavalt kaheksa kuu võrra. Taotletud pikendamine lubaks UNODA-l jätkata abi andmist ÜRO Julgeolekunõukogu resolutsiooni 1540 (2004) rakendavatele ÜRO liikmesriikidele, toetada jätkuvalt käimasolevat põhjalikku läbivaatamist, jätkata ÜRO Julgeolekunõukogu resolutsiooni 1540 (2004) alusel loodud komitee abistamist kuni selle praeguste volituste lõppemiseni 28. aprillil 2022 ning leevendada COVID-19 pandeemia tõttu ellu viimata projektidest tingitud kahju.
                  
               
                     (4)
                  
                  
                     Otsuse (ÜVJP) 2017/809 artiklis 1 osutatud projekte saab jätkata ilma finantsmõjuta kuni 25. aprillini 2022.
                  
               
                     (5)
                  
                  
                     Otsust (ÜVJP) 2017/809 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2017/809 artikli 5 lõige 2 asendatakse järgmisega:
            
               
                  „2.   Otsus kaotab kehtivuse 25. aprillil 2022.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 21. juuni 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 11. mai 2017. aasta otsus (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks (ELT L 121, 12.5.2017, lk 39).
         
            (2)  Nõukogu 16. juuni 2020. aasta otsus (ÜVJP) 2020/795, millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks (ELT L 193, 17.6.2020, lk 14).